Jeg tillater meg å stille følgende spørsmål til olje- og energiministeren: «Bygging av småkraftverk kan gi et verdifullt bidrag til økt kraftproduksjon i Norge, samtidig som det kan gi mange grunneiere i distriktene verdifulle ekstrainntekter. Det er derfor viktig å gi incitamenter til økt bygging av småkraftverk. I Soria Moria-erklæringen sier Regjeringen at den vil innføre et grønt sertifikatmarked for ny fornybar energi og mini- og mikrokraftverk. Men det står ingen ting om småkraftverk. Betyr dette at Regjeringen ikke vil inkludere småkraftverk i et grønt sertifikatmarked?»